CELEX: 32015R1821
Language: da
Date: 2015-10-09 00:00:00
Title: Kommissionens gennemførelsesforordning (EU) 2015/1821 af 9. oktober 2015 om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told, om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told

10.10.2015   
            
            
               DA
            
            
               Den Europæiske Unions Tidende
            
            
               L 265/4
            
         KOMMISSIONENS GENNEMFØRELSESFORORDNING (EU) 2015/1821
   af 9. oktober 2015
   om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told, om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«),
   under henvisning til Rådets gennemførelsesforordning (EU) nr. 1106/2013 af 5. november 2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told (2), særlig artikel 2, og
   ud fra følgende betragtninger:
   A.   GÆLDENDE FORANSTALTNINGER
   
   
               (1)
            
            
               Ved gennemførelsesforordning (EU) nr. 1106/2013 indførte Rådet en endelig antidumpingtold på importen til Unionen af visse former for tråd af rustfrit stål med indhold af:
               
                           —
                        
                        
                           nikkel på 2,5 vægtprocent og derover, undtagen tråd med indhold af nikkel på 28 vægtprocent og derover, men ikke over 31 vægtprocent, og af krom på 20 vægtprocent og derover, men ikke over 22 vægtprocent
                        
                     
                           —
                        
                        
                           nikkel på under 2,5 vægtprocent undtagen tråd med indhold af krom på 13 vægtprocent og derover, men ikke over 25 vægtprocent og af aluminium på 3,5 vægtprocent eller derover, men ikke over 6 vægtprocent,
                        
                     i øjeblikket henhørende under KN-kode 7223 00 19 og 7223 00 99 og med oprindelse i Indien (»den pågældende vare«).
            
         
               (2)
            
            
               I den undersøgelse, der førte til indførelsen af en endelig antidumpingtold, var der et stort antal eksporterende producenter fra Indien, som samarbejdede. Som følge heraf udtog Europa-Kommissionen (»Kommissionen«) en stikprøve af indiske eksporterende producenter, der skulle undersøges.
            
         
               (3)
            
            
               Rådet indførte individuelle toldsatser på importen af den pågældende vare på mellem 0 % og 12,5 % for de virksomheder, der indgik i stikprøven, og den vejede gennemsnitlige toldsats på 5 % for samarbejdsvillige virksomheder, der ikke indgik i stikprøven. En liste over de samarbejdsvillige eksporterende producenter, der ikke indgik i stikprøven, findes i bilaget til gennemførelsesforordning (EU) nr. 1106/2013. Dette bilag blev ændret ved Kommissionens gennemførelsesforordning (EU) 2015/1019 (3).
            
         
               (4)
            
            
               Rådet indførte også en landsdækkende told på 12,5 % for alle andre virksomheder, som enten ikke gav sig til kende eller ikke samarbejdede i forbindelse med undersøgelsen.
            
         
               (5)
            
            
               Det fremgår af artikel 2 i gennemførelsesforordning (EU) nr. 1106/2013, at hvis en ny eksporterende producent i Indien over for Kommissionen fremlægger tilstrækkelig dokumentation for, at:
               
                           a)
                        
                        
                           virksomheden ikke eksporterede den pågældende vare til Unionen i den periode, der blev lagt til grund for foranstaltningerne, dvs. fra 1. april 2011 til 31. marts 2012 (»den oprindelige undersøgelsesperiode«),
                        
                     
                           b)
                        
                        
                           virksomheden ikke er forretningsmæssigt forbundet med en eksportør eller producent, som er omfattet af antidumpingforanstaltningerne i nævnte forordning, og at
                        
                     
                           c)
                        
                        
                           virksomheden faktisk har eksporteret den pågældende vare til Unionen efter den oprindelige undersøgelsesperiode eller har indgået en uigenkaldelig kontraktmæssig forpligtelse til at eksportere en væsentlig mængde af den pågældende vare til Unionen efter udløbet af den oprindelige undersøgelsesperiode,
                        
                     kan artikel 1, stk. 2, i nævnte forordning ændres ved at indrømme den nye eksporterende producent den toldsats, der finder anvendelse på de samarbejdsvillige virksomheder, der ikke indgik i stikprøven, dvs. den vejede gennemsnitlige toldsats på 5 %.
            
         B.   ANMODNING OM BEHANDLING SOM NY EKSPORTERENDE PRODUCENT
   
   
               (6)
            
            
               Den indiske virksomhed Amar Precision Wire Products Pvt., Ltd. (»ansøgeren« eller »Amar«) har anmodet om at blive indrømmet den toldsats, der gælder for de samarbejdsvillige virksomheder, der ikke indgik i stikprøven (»behandling som ny eksporterende producent«).
            
         
               (7)
            
            
               Der er blevet foretaget en undersøgelse med henblik på at fastslå, om ansøgeren opfylder kriterierne for at blive indrømmet behandling som ny eksporterende producent, jf. artikel 2 i gennemførelsesforordning (EU) nr. 1106/2013.
            
         
               (8)
            
            
               Der er blevet sendt et spørgeskema til ansøgeren for at bede virksomheden fremlægge bevis for, at den opfylder alle kriterierne i artikel 2 i gennemførelsesforordning (EU) nr. 1106/2013.
            
         
               (9)
            
            
               Kommissionen har indhentet og efterprøvet alle de oplysninger, som den anså for nødvendige med henblik på at fastslå, om ansøgeren opfylder de tre kriterier for at blive indrømmet behandling som ny eksporterende producent. Der blev aflagt et kontrolbesøg hos:
               
                           —
                        
                        
                           Amar Precision Wire Products Pvt., Ltd. i Satara
                        
                     
         
               (10)
            
            
               Ansøgeren har fremlagt tilstrækkelige beviser for, at den opfylder de tre kriterier, der er nævnt i artikel 2 i gennemførelsesforordning (EU) nr. 1106/2013. Ansøgeren fremlagde bevis for, at:
               
                           i)
                        
                        
                           den ikke eksporterede den pågældende vare til Unionen i løbet af den oprindelige undersøgelsesperiode, med undtagelse af én forsøgstransaktion, der er beskrevet nærmere i betragtning 11.
                        
                     
                           ii)
                        
                        
                           den ikke er forretningsmæssigt forbundet med nogen af de eksporterende producenter i Indien, som er omfattet af de antidumpingforanstaltninger, der blev indført ved gennemførelsesforordning (EU) nr. 1106/2013, og at
                        
                     
                           iii)
                        
                        
                           den først påbegyndte sin eksport af den pågældende vare til Unionen i juni 2014 og er bundet af en yderligere kontraktlig forpligtelse til at fortsætte denne eksport,
                        
                     og kan derfor indrømmes den toldsats, der gælder for de samarbejdsvillige virksomheder, som ikke indgik i stikprøven, dvs. 5 %, jf. artikel 2 i gennemførelsesforordning (EU) nr. 1106/2013, og bør opføres på listen over samarbejdsvillige eksporterende producenter i Indien, der ikke indgik i stikprøven.
            
         
               (11)
            
            
               Ansøgeren indrømmede i sin besvarelse af spørgeskemaet angående behandling som ny eksporterende producent, at den faktisk havde eksporteret til Unionen i den oprindelige undersøgelsesperiode, men det var kun én forsøgstransaktion via luftforsendelse i en meget lille mængde og af en værdi på under 500 EUR. De dokumenter, der blev verificeret under kontrolbesøget (herunder udveksling af den korrespondance, der ledte op til forsendelsen samt yderligere udveksling), bekræftede transaktionens forsøgskarakter. Det konkluderes derfor, at denne transaktion ikke er grund til at afvise ansøgerens anmodning om behandling som ny eksporterende producent.
            
         
               (12)
            
            
               Kommissionen underrettede ansøgeren og EU-erhvervsgrenen om ovennævnte konklusioner og gav dem mulighed for at fremsætte bemærkninger. Der blev ikke modtaget nogen bemærkninger.
            
         
               (13)
            
            
               Der skal tildeles ansøgeren en ny Taric-tillægskode (Den Europæiske Unions integrerede toldtarif) (B121). Nærværende forordning bør, udelukkende af hensyn til den tekniske integration i Taric, ændre Rådets gennemførelsesforordning (EU) nr. 861/2013 (4), så ansøgeren tildeles den samme Taric-tillægskode (B121).
            
         
               (14)
            
            
               Denne forordning er i overensstemmelse med udtalelsen fra det udvalg, der er nedsat i medfør af artikel 15, stk. 1, i forordning (EF) nr. 1225/2009 —
            
         VEDTAGET DENNE FORORDNING:
   Artikel 1
   Følgende virksomhed føjes til listen over eksporterende producenter fra Indien i bilaget til gennemførelsesforordning (EU) nr. 1106/2013:
   
      
                  Virksomhedens navn
               
               
                  By
               
               
                  Taric-tillægskode
               
            
                  »Amar Precision Wire Products Pvt., Ltd.
               
               
                  Satara, Maharashtra
               
               
                  B121«
               
            
   Artikel 2
   Tabellen i artikel 1, stk. 2, i gennemførelsesforordning (EU) nr. 861/2013 affattes således:
   
      
                  »Virksomhed
               
               
                  Told (%)
               
               
                  Taric-tillægskode
               
            
                  Raajratna Metal Industries, Ahmedabad, Gujarat
               
               
                  3,7
               
               
                  B775
               
            
                  Venus Wire Industries Pvt. Ltd, Mumbai, Maharashtra
               
               
                  3,0
               
               
                  B776
               
            
                  Precision Metals, Mumbai, Maharashtra
               
               
                  3,0
               
               
                  B777
               
            
                  Hindustan Inox Ltd., Mumbai, Maharashtra
               
               
                  3,0
               
               
                  B778
               
            
                  Sieves Manufacturer India Pvt. Ltd., Mumbai, Maharashtra
               
               
                  3,0
               
               
                  B779
               
            
                  Viraj Profiles Vpl. Ltd., Thane, Maharashtra
               
               
                  0,0
               
               
                  B780
               
            
                  KEI Industries Limited, New Delhi
               
               
                  0,0
               
               
                  B925
               
            
                  Superon Schweisstechnik India Ltd, Gurgaon, Haryana
               
               
                  3,7
               
               
                  B997
               
            
                  Amar Precision Wire Products Pvt., Ltd, Satara, Maharashtra
               
               
                  3,7
               
               
                  B121
               
            
                  Virksomheder anført i bilaget
               
               
                  3,4
               
               
                  se bilaget
               
            
                  Alle andre virksomheder
               
               
                  3,7
               
               
                  B999«
               
            
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 298 af 8.11.2013, s. 1.
   
      (3)  Kommissionens gennemførelsesforordning (EU) 2015/1019 af 29. juni 2015 om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told, om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told og om ophævelse af Kommissionens gennemførelsesforordning (EU) 2015/49 (EUT L 163 af 30.6.2015, s. 18).
   
      (4)  Rådets gennemførelsesforordning (EU) nr. 861/2013 af 2. september 2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told (EUT L 240 af 7.9.2013, s. 1).